বুধবাৰে কোকৰাঝাৰ জিলাত আবকাৰী বিভাগে এক অভিযান চলাই এক ট্ৰাক অবৈধ সুৰা জব্দ কৰে। কোকৰাঝাৰ আৰক্ষী থানাৰ অন্তৰ্গত বামুণগাঁও অঞ্চলত আবকাৰী বিভাগে সুৰা ভৰ্তি ট্ৰাকখনক আটক কৰে।
আবকাৰী বিভাগৰ এক সূত্ৰই জানিবলৈ দিয়া অনুসৰি জব্দ কৰা সুৰাখিনিৰ মূল্য ৩ লাখ টকাতকৈ অধিক হ'ব।
আবকাৰী পৰিদৰ্শক মুৰলী কৌলিয়ে জনাই যে এক গোপন সূত্ৰৰ পৰা পোৱা খবৰৰ ভিত্তিত আবকাৰী বিভাগৰ এটা দলে এ এছ ০১ কে চি ১৮৩৫ নম্বৰৰ ট্ৰাকখনক আগভেটি ধৰাত অৰুণাচল প্ৰদেশৰ পৰা অবৈধভাৱে কঢ়িয়াই অনা বৃহৎ পৰিমাণৰ সুৰাখিনি উদ্ধাৰ কৰিবলৈ সক্ষম হয়।
ঘটনা সংক্ৰান্তত অদিল আলী নামৰ ট্ৰাকৰ চালকজনক গ্ৰেপ্তাৰ কৰা হৈছে। আনহাতে, জব্দ কৰা সুৰাসমূহ ধুবুৰীলৈ আনি থকা হৈছিল বুলি জানিব পৰা গৈছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
